[{"text_idx": "#000001", "text": "Individuaj membroj de TEJO lau\u0306 kategorio, 1984-2020. La lasta ero montras la subitan, neklarigeblan kreskon de bazaj membroj en TEJO-ag\u0302o."}, {"text_idx": "#000002", "text": "La membrostatistiko de UEA, aperinta en la aprila numero de la revuo Esperanto, unuavide s\u0302ajnas relative kontentiga. Momente haltis la dau\u0306ra s\u0302rumpado, kaj la kvanto de individuaj membroj ec\u0302 iomete kreskis. Efektive tamen la ciferoj estas s\u0302veligitaj per kas\u0302a aldono de nepagantaj membroj. La pagoj okazis ekster la kutima fondaj\u0302o Canuto."}, {"text_idx": "#000003", "text": "Ekde 1961 la fondaj\u0302o Canuto estas uzata por financi la membrokotizojn de nepagipovaj aktivuloj. La celo de la fondaj\u0302o estas allogi donacojn de pli bonhavaj membroj por utila celo, kaj samtempe eviti sintrompon \u2013 kiam donacitaj membrecoj iras tra la fondaj\u0302o, c\u0302iuj scias, kiom da membroj efektive mem pagas. Sed tiel ne plu estas."}, {"text_idx": "#000004", "text": "Atenta studo de la pasintjaraj membrociferoj montras, ke la efektiva kresko en UEA okazis inter la TEJO-ag\u0302aj bazaj membroj. Surprize forta kresko okazis precipe en Kolombio (59 novaj membroj), Meksiko (52), DR Kongo (23) kaj Dominika Respubliko (14). Supozeblas, ke tio estas g\u0302uste la novaj TEJO-anoj."}, {"text_idx": "#000005", "text": "La subita kresko de la individua TEJO-membraro de 593 en 2019 al 806 en 2020 estas senprecedenca kaj komparebla kun salto okazinta en 2018, kiam la ag\u0302olimo de TEJO estis altigita de 29 al 35 jaroj. La estraro de TEJO tamen nun ne faris analizon pri la evoluo de la membraro \u2013 la temo fakte tute ne estas menciata en la malneto de la jara raporto 2020."}, {"text_idx": "#000007", "text": "\u2013 Kresko de 213 junaj membroj estas tre bela novaj\u0302o por la junulara movado. 2020 estis malfacila jaro por ni, interalie por la organizantoj kaj alig\u0302intoj de renkontig\u0302oj, sed g\u0302i ankau\u0306 estis jaro de inovacio. La reta IJK estis sukceso, ni havis pli da filmetoj kun pli da sukceso ol iam ajn antau\u0306e, kaj c\u0302iuj niaj sociaj retoj kreskas. Kaj la statistiko ankorau\u0306 ne montras la efikon de Retoso, en kiu TEJO-membroj senpage partoprenas. Ni tamen ne certas pri la efiko de hejmrestado al aliaj membrotipoj, specife pri la lokaj kluboj."}, {"text_idx": "#000011", "text": "La plej multaj partoprenantoj de la pasintjara kurso por hispanlingvanoj trovig\u0302is g\u0302uste en Meksiko kaj Kolombio, kie la nombro de individuaj membroj de UEA kreskis eksplode. Tio s\u0302ajnas indiki, ke UEA aktive membrigis almenau\u0306 parton de la kursanoj, kiuj krome supozeble estis en TEJO-ag\u0302o."}, {"text_idx": "#000012", "text": "La g\u0302enerala direktoro de UEA, Martin Scha\u0308ffer, tamen evitas respondi al demando pri tio, kiom el la novaj individuaj membroj en tiuj landoj estas TEJO-ag\u0302aj, kaj kiom el ili efektive mem pagis siajn kotizojn:"}, {"text_idx": "#000013", "text": "\u2013 Ni ege g\u0302ojas ke kolegoj el Latinameriko estas tiom aktivaj kaj tial venas novaj homoj al la movado. Ekzemple nuntempe okazas diversaj kursoj en Meksiko kun pluraj dekoj da lernantoj kaj denove en Kolombio baldau\u0306 komencig\u0302os kurso por komencantoj, certe granda parto de ili estas en TEJO-ag\u0302o."}, {"text_idx": "#000015", "text": "\u2013 Agadrezultojn de niaj latinamerikaj kolegoj ni vidos en la estonteco, tio estas kio plej gravas kaj ne c\u0302u patro, patrino, instruisto, amiko, kolego, sponsoro au\u0306 kiu ajn pagis la membrokotizon al nacia au\u0306 internacia asocio, tion bons\u0302ance ni ne demandas en alig\u0302ilo."}, {"text_idx": "#000018", "text": "Ne klaras, el kiu konto de UEA la mono por la membrigo de la hispanlingvaj lernantoj estis prenita, sed ajnakaze ne temas pri grandaj sumoj \u2013 la kotizo de baza membro en la plej juna TEJO-kategorio en Meksiko kostas nur 4 eu\u0306rojn. Sed klaras, ke oni elektis aktive kas\u0302i la fakton, ke oni donacis grandan kvanton da membrecoj. Ne eblas nun certe scii, c\u0302u temas pri 236 donacitaj kotizoj, c\u0302u malpli \u2013 au\u0306 pli."}, {"text_idx": "#000019", "text": "La kutima maniero de UEA donaci membrecojn al aktivaj sed nepagipovaj esperantistoj estas uzi la monon en la tiucela fondaj\u0302o Canuto. Dum 2020 la fondaj\u0302o pagis la kotizojn de entute 492 membroj. Sed tiuj evidente ne inkluzivas la hispanlingvajn novulojn."}, {"text_idx": "#000020", "text": "Lau\u0306 la statistiko, Fondaj\u0302o Canuto en Ameriko pagis la kotizojn de entute 85 membroj, el kiuj 35 estis en TEJO-ag\u0302o. En Kolombio Canuto pagis por 6 membroj (1 juna) kaj en Meksiko por 12 membroj (2 junaj). La membrara kresko en Meksiko tamen estis 52 kaj en Kolombio 59 novaj membroj."}, {"text_idx": "#000021", "text": "Do, la mono por la hispanlingvaj kursanoj devis veni el alia pos\u0302o. Se supozi, ke c\u0302iuj 236 lernantoj efektive akceptis la donacon kaj ig\u0302is membroj, UEA en 2020 havis sume 728 individuajn membrojn, kies kotizojn la asocio mem pagis. Tio estas 17 procentoj el la membraro."}, {"text_idx": "#000022", "text": "Sen la aldonaj donacitaj membrecoj UEA evidente ne povus raporti kreskon en 2020."}, {"text_idx": "#000023", "text": "Noto de la redakcio: La artikolo pli frue erare prezentis la kvanton de novaj membroj en Meksiko kaj Kolombio. En 2020 estis entute 107 membroj en Meksiko, 52 pli ol en 2019. En Kolombio estis 75 membroj, 59 pli ol en 2019."}, {"text_idx": "#000026", "text": "Jam 600 esperantistoj respondis al Unesko"}, {"text_idx": "#000033", "text": "C\u0302iuj asertoj estas komence subjektivaj, sed ni c\u0302iam povas pruvi g\u0302iajn objektivecon (au\u0306 g\u0302ian senfundamentecon) per faktoj. Mi pretas, miaj oponantoj \u2013 ne. \ud83d\ude42"}, {"text_idx": "#000035", "text": "Kompreneble ne estas firme rekta ligo inter UEA-membrokvanto kaj kvanto de lingvouzado. Tamen same kompreneble UEA kiel eldonejo kaj organizocentralo por la plej grandaj regule okazantaj kunvenoj de E-parolantoj signife influas al la lingvouzo kaj la nivelo de la lingvouzo."}, {"text_idx": "#000036", "text": "G\u0302i signifas nur kreskon de personaro, kiu poste povas esti agitota por partopreni en Universala Kongreso, la granda kaj sensenca."}, {"text_idx": "#000037", "text": "Ne, reala (netrompa) kresko de la UEA-membrokvanto signifas pli grandajn agadeblecojn de UEA, ankau\u0306 (sed ne nur) sur la kampo de la uzado de la lingvo, kiel mi priskribis supre."}, {"text_idx": "#000059", "text": "> ni havis pli da filmetoj kun pli da sukceso ol iam ajn antau\u0306e"}, {"text_idx": "#000064", "text": "Estas bone, ke Liberafolio provas diri la tutan veron. UEA ne faras tion. La statistiko vekas (tio estis la plano) la impreson, ke la estraro trovis rimedon (Kion?) kontrauu\u0306 la perdo de membroj.Tio estu instigilo al aliaj resti membro kaj varbi aliajn. La aspekto de \"sinkanta vaporsxipo\" kaj la redukto de servoj tute ne estis alloga. Do oni \"konstruas\" bonajn novajojn, kies konstrumanieron priskribis Liberafolio kaj\nEprezentis la faktojn. Aliaj komunikiloj ne plu ekistas.\nEble de 60 jaroj Esperanto vivas de la produktado kaj komuniko de mitoj pri la situacio de la lingvo kaj la bazaj aktivecoj. En la 1930aj jaroj ne estis mitoj, sed realeco. Poste oni pli kaj pli insiste prezentis tiaman realecon kiel la aktualan.\nEl la unuaj libroj, kiujn mi ac\u0302etis estis la fama \"Esperanto en Perspektivo\" kaj g\u0302i prezentas la tutan bildon de la fikcio. Realisma aktualigo devus havi la titolon \"Esperanto SEN Perspektivo\" \u2013 tamen neniu riskas ec\u0302 por difinitaj temoj prezenti la veroj. La malkrsko de lokaj grupoj, la disfalo de organzioj, la manko de faka laboro estas realeco kaj neniu scias rimedon.\nAliflanke, tiuj, kiuj metas la fingron sur la vundon, ricevas la plej akrajn riproc\u0302ojn. Jes, la fingro sur la vundo doloras, sed sen la fingro la sango forlasas la korpon. Tion ni spertas nun."}, {"text_idx": "#000069", "text": "El 13 alineoj de la artikolo 9 alineoj estas uzitaj por priskribi la proponatan koncepton, g\u0302iajn avantag\u0302ojn kaj eblajn rezultojn kaj por skizi unu el variantoj de unuaj pas\u0302oj por realigi g\u0302in."}, {"text_idx": "#000082", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]